Για δέκατη ένατη συνεχή χρονιά θα πραγματοποιηθεί η Μουσική Εβδομάδα Λευκάδας, από τις 03 έως τις 11 Ιουλίου. Το φεστιβάλ παρουσιάζει τέσσερις συναυλίες κλασικής μουσικής από την κλασική μέχρι τη σύγχρονη δημιουργία, με άξονα την Οικουμενικότητα με τη συμμετοχή διακεκριμένων καλλιτεχνών από την Ελλάδα και το εξωτερικό.
Οι κάτοικοι και οι επισκέπτες της πόλης της Λευκάδας, καθώς και των ορεινών οικισμών της Καρυάς και του Νεοχωρίου, θα έχουν τη δυνατότητα να παρακολουθήσουν τις συναυλίες με ελεύθερη είσοδο.
Το Φεστιβάλ συνδιοργανώνεται από την Περιφερειακή Ενότητα Λευκάδας, τον Δήμο Λευκάδας, το Μουσικό Σχολείο Λευκάδας, την ARTIS GRATIA AMKE και τον Μουσικοφιλολογικό όμιλο ‘Ορφέας Λευκάδας’. Την καλλιτεχνική διεύθυνση του φεστιβάλ έχει η βιολονίστα Βανέσσα Αθανασίου.

ΠΡΟΓΡΑΜΜΑ ΣΥΝΑΥΛΙΩΝ
Δευτέρα, 07.07.2025, στις 21:00, στο Παλαιό Δημοτικό στο Νεοχώρι και Τρίτη 08.07.2025, στις 19:30, στην Ιερά Μονή Αγίου Ιωάννου του Προδρόμου στο Λιβάδι Καρυάς.
Συναυλίες κλασικής μουσικής με έργα των Purcell, Beethoven, Mahler, Massenet, Mancini,  Tchaikovsky  Γιαννίδη και Θεοδωράκη.
Laura Mamakos, μεσόφωνος
Δέσποινα Μανέα, μεσόφωνος
Βανέσσα Αθανασίου, βιολί
Έλλη Φιλίππου, βιολoντσέλο
Μάρκος Κώτσιας, πιάνο
Οι συναυλίες πραγματοποιούνται με τη συνδιοργάνωση των πολιτιστικών συλλόγων Μελάνυδρος Νεοχωρίου και Απόλλωνας Καρυάς.
Στο πλαίσιο της συνεργασίας του φεστιβάλ με το Πανεπιστήμιο Showa του Τόκιο, μια ιδιαίτερης σημασίας συνεργασία λόγω των στενών σχέσεων Λευκάδας-Τόκιο, και με το Πανεπιστήμιο Fredonia της Νέας Υόρκης θα πραγματοποιηθούν δύο συναυλίες λυρικού τραγουδιού με τη συμμετοχή Ιαπώνων, Αμερικανών και Ευρωπαίων τραγουδιστών σε έργα Händel, Mozart, Verdi, Donizetti, Schumann, Bellini, Massenet, Barber, Tchaikovsky και Takemitsu.

Τετάρτη, 09.07.2025, στις 20:30 και Πέμπτη 10.07.2025, στις 20:30, στην Αίθουσα εκδηλώσεων του Μουσικού Σχολείου Λευκάδας

